

### RĪGAS 95.VIDUSSKOLA

Bruknas iela 5, Rīga, LV–1058, tālrunis 67474185, e-pasts:r95vs@riga.lv

-------------------------------------------------------------------------------------------------------------------

**Pamatizglītības programma**

**kods**

**21011111**

**I. Izglītības programmas īstenošanas mērķi un uzdevumi**

1. Pamatizglītības programmas (turpmāk – izglītības programma) mērķis ir nodrošināt skolēna vispusīgu attīstību un vērtīborientāciju, lai skolēns gribētu un varētu turpināt vispārējo izglītību vai apgūt profesiju, iesaistīties sabiedrības dzīvē un veidoties par laimīgu un atbildīgu personību. Uzdevumi ir īstenojami atbilstoši valsts pamatizglītības standartam.

**II. Izglītības saturs**

2. Pamatizglītības obligāto saturu un tā apguves plānotos rezultātus mācību jomās nosaka valsts pamatizglītības standarts.

**III. Prasības attiecībā uz iepriekš iegūto izglītību**

3. Skolēnus 1.–9. klasē uzņem atbilstoši normatīvajiem aktiem, kas nosaka kārtību, kādā izglītojamie tiek uzņemti vispārējās izglītības programmās un atskaitīti no tām, kā arī obligātajām prasībām šajās programmās izglītojamo pārcelšanai uz nākamo klasi.

**IV. Pedagoģiskā procesa organizācijas principi un īstenošanas plāns
(tai skaitā atbilstoši mācību priekšmetiem)**

4. Pamatizglītības ieguvi organizē klātienes formā.

5. Pedagoģiskā procesa organizēšanai izglītības iestāde atkarībā no izglītības ieguves formas veido mācību priekšmetu un stundu īstenošanas plānu, ievērojot 1. tabulā noteikto kopējo mācību stundu skaitu mācību priekšmetos.

6. Pedagoģiskā procesa organizēšanai izglītības iestāde veido mācību priekšmetu un stundu īstenošanas plānu, ievērojot noteikto kopējo mācību stundu skaitu mācību priekšmetos.

**6.1. Mācību stundu skaits trijos gados mācību priekšmetā1** 1. tabula

|  |  |  |  |  |
| --- | --- | --- | --- | --- |
| Nr.p.k. | Mācību joma un mācību priekšmets | 1.–3. klase | 4.–6. klase | 7.–9. klase |
| 1. | Valodu mācību joma |
| 1.1. | latviešu valoda2 | 624 (18) | 490 (14) | 315 (9) |
| 1.2. | svešvaloda 1, svešvaloda 23 | 208 (6) | 385 (11) | 525 (15) |
| 2. | Sociālā un pilsoniskā mācību joma |
| 2.1. | sociālās zinības | 104 (3) |   | 105 (3) |
| 2.2. | sociālās zinības un vēsture |   | 245 (7) |   |
| 2.3. | Latvijas un pasaules vēsture |   |   | 210 (6) |
| 3. | Kultūras izpratnes un pašizpausmes mākslā mācību joma |
| 3.1. | vizuālā māksla | 174 (5) | 105 (3) | 105 (3) |
| 3.2. | mūzika | 208 (6) | 210 (6) | 105 (3) |
| 3.3. | literatūra |   | 140 (4) | 210 (6) |
| 3.4. | teātra māksla |   | 35 (1) | 35 (1) |
| 4. | Dabaszinātņu mācību joma |
| 4.1. | dabaszinības | 208 (6) | 210 (6) |   |
| 4.2. | ķīmija |   |   | 140 (4) |
| 4.3. | fizika |   |   | 140 (4) |
| 4.4. | bioloģija |   |   | 210 (6) |
| 4.5. | ģeogrāfija |   |   | 210 (6) |
| 5. | Matemātikas mācību joma |
| matemātika | 416 (12) | 560 (16) | 525 (15) |
| 6. | Tehnoloģiju mācību joma |
| 6.1. | dizains un tehnoloģijas | 173 (5) | 140 (4) | 140 (4) |
| 6.2. | datorika |   | 105 (3) | 175 (5) |
| 6.3. | inženierzinības |   |   | 35 (1) |
| 7. | Veselības un fiziskās aktivitātes mācību joma |
| sports un veselība2 | 278 (8) | 315 (9) | 315 (9) |

Piezīmes.
1 Iekavās norādīts ieteicamais mācību stundu skaits nedēļā trijos gados.
2 Mācību priekšmetā *Sports un veselība* regulāri, katru nedēļu tiek plānotas trīs stundas visās klasēs, 1. klasē – divas stundas nedēļā.

3 Stundu sadalījumu starp pirmo un otro svešvalodu nosaka izglītības iestāde atbilstoši tās attīstības plānā noteiktajām prioritātēm. Otrās svešvalodas apguve tiek uzsākta 4. klasē.

**6.2. Mācību priekšmetu un mācību stundu plāns**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. p.k. | Mācību joma un mācību priekšmets | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| 1. | **Valodu mācību joma** |
| 1.1. | latviešu valoda | 6 | 6 | 6 | 5 | 5 | 4 | 3 | 3 | 3 |
| 1.2. | angļu valoda | 2 | 2 | 2 | 2 | 2 | 2 | 3 | 3 | 3 |
| 1.3. | Krievu valoda |  |  |  | 1 | 2 | 2 | 2 | 2 | 2 |
| 2. | **Sociālā un pilsoniskā mācību joma** |
| 2.1. | sociālās zinības | 1 | 1 | 1 |  |  |  | 1 | 1 | 1 |
| 2.2. | sociālās zinības un vēsture |  |  |  | 2 | 2 | 3 |  |  |  |
| 2.3. | Latvijas un pasaules vēsture |  |  |  |  |  |  | 2 | 2 | 2 |
| 3. | **Kultūras izpratnes un pašizpausmes mākslā mācību joma** |
| 3.1. | vizuālā māksla | 1 | 2 | 2 | 1 | 1 | 1 | 1 | 1 | 1 |
| 3.2. | mūzika | 2 | 2 | 2 | 2 | 2 | 2 | 1 | 1 | 1 |
| 3.3. | literatūra |  |  |  | 1 | 1 | 2 | 2 | 2 | 2 |
| 3.4. | teātra māksla |  |  |  |  | 1 |  | 1 |  |  |
| 4. | **Dabaszinātņu mācību joma** |
| 4.1. | dabaszinības | 2 | 2 | 2 | 2 | 2 | 2 |  |  |  |
| 4.2. | ķīmija |  |  |  |  |  |  |  | 2 | 2 |
| 4.3. | fizika |  |  |  |  |  |  |  | 2 | 2 |
| 4.4. | bioloģija |  |  |  |  |  |  | 2 | 2 | 2 |
| 4.5. | ģeogrāfija |  |  |  |  |  |  | 2 | 2 | 2 |
| 5. | **Matemātikas mācību joma** |
| matemātika | 4 | 4 | 4 | 5 | 5 | 6 | 5 | 5 | 5 |
| 6. | **Tehnoloģiju mācību joma** |
| 6.1. | dizains un tehnoloģijas | 2 | 1 | 2 | 1 | 1 | 2 | 2 | 2 | 0 |
| 6.2. | datorika |  |  |  | 1 | 1 | 1 | 2 | 1 | 2 |
| 6.3. | inženierzinības |  |  |  |  |  |  |  |  | 1 |
| 7. | **Veselības un fiziskās aktivitātes mācību joma** |
| sports un veselība | 2 | 3 | 3 | 3 | 3 | 3 | 3 | 3 | 3 |
|  | Izglītojamā maksimāla mācību slodze nedēļā | **22** | **23** | **24** | **26** | **28** | **30** | **32** | **34** | **34** |

7. Izglītības iestāde ar vadītāja rīkojumu apstiprina mācību priekšmetu un stundu plānu ar kopējo mācību stundu skaitu mācību priekšmetā mēnesī, semestrī, mācību gadā un uz trim gadiem šādos posmos: 1.–3. klase, 4.–6. klase un 7.–9. klase.

8. Izglītības iestāde atbilstoši attīstības plānā izvirzītajām prioritātēm var samazināt vai palielināt mācību stundu skaitu mācību priekšmetā, nepārsniedzot 10 % no kopējā stundu skaita trijos gados, mācību priekšmetā, kurā stundu skaits tiek mainīts.

9. Valsts pamatizglītības standartā noteikto mērķu sasniegšanai izmanto daudzveidīgas mācību un audzināšanas darba formas, variējot to īstenošanas ilgumu atbilstoši mērķim un skolēnu mācīšanās vajadzībām. Skolēnam plānotos sasniedzamos rezultātus sasniedz vienotā mācību un audzināšanas procesā, kas ietver gan darbu mācību stundās, gan ārpus kopējās mācību slodzes iekļautos pasākumus.

10. Izglītības programmā ārpus kopējās mācību stundu slodzes tiek iekļautas:

10.1. klases stundas, kas tiek plānotas atbilstoši mācību un audzināšanas darba vajadzībām, iekļaujot tajās, piemēram, veselības izglītības un ceļu satiksmes drošības jautājumus;

10.2. fakultatīvās nodarbības (tai skaitā *Koris, Kolektīvā muzicēšana, Kristīgā mācība 1.–3. klasei* un *Ticības mācība*), kas tiek organizētas skolēnu grupai, ievērojot brīvprātības principu (pamats – vecāku iesniegums);

10.3. stundas individuālajam darbam ar skolēniem;

10.4. pasākumi atbilstoši Ministru kabineta noteikumiem par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību.

11. Izglītības iestāde izstrādā skolēnam individuālo izglītības programmas apguves plānu, lai palīdzētu viņam iekļauties kopējā mācību procesā, plānojot individuālas mācību stundas vai nodrošinot cita veida atbalstu, nepārsniedzot [Vispārējās izglītības likumā](https://likumi.lv/ta/id/20243-visparejas-izglitibas-likums) noteikto mācību stundu slodzi nedēļā, ja skolēns atgriezies vai ieradies no citas valsts vai ilgstoši slimojis, vai skolēnam ir citas mācīšanās vajadzības.

12. Mācību stundās var iekļaut 2–3 minūšu dinamiskās pauzes skolēnu stājas attīstīšanai un nostiprināšanai.

13. Mācību satura īstenošanai izglītības iestāde vai pedagogs mācību līdzekļus izvēlas atbilstoši plānotajam skolēnam sasniedzamajam rezultātam un izmanto Ministru kabineta noteikumos par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību noteiktos kritērijus.

**V. Mācību vides raksturojums**

14. Izglītības iestāde nodrošina normatīvajos aktos noteiktajām higiēnas prasībām atbilstošu mācību procesu, iekļaujošu, intelektuālo, sociāli emocionālo attīstību un veselību veicinošu, fiziski un emocionāli drošu mācību vidi, kas atbilst skolēnu vecumposma fiziskās un garīgās attīstības vajadzībām un universālā dizaina prasībām, piemēram, viegli uztverama informācija, ērta piekļuve, vides objektu kontrastējošs noformējums grīdā un iekštelpās.

**VI. Skolēnu mācību sasniegumu vērtēšanas kārtība**

15. Skolēnu mācību snieguma vērtēšanas pamatprincipi, vērtēšanas veidi, vērtējuma izteikšanas veids un valsts noteiktie pārbaudes darbi izglītības pakāpes beigās ir noteikti valsts pamatizglītības standartā.

16. Izglītības iestāde atbilstoši pamatizglītības standartā noteiktajiem vērtēšanas pamatprincipiem izstrādā skolēnu mācību sasniegumu vērtēšanas kārtību, piemēram, nosakot vērtēšanas mērķi, tās vietu mācību procesā, pārbaudījumu apjomu un skaitu, vienai klasei vienā dienā neplānojot vairāk par vienu temata noslēguma pārbaudes darbiem, vērtējuma izteikšanas veidu, skolēna vecāku vai tā likumisko pārstāvju informēšanas kārtību, "nv" (nav vērtējuma) izmantošanas gadījumus.

17. Skolēnu mācību snieguma vērtēšanas metodiskos paņēmienus, izpildes laiku un vērtēšanas kritērijus nosaka pedagogs, ievērojot mācību jomā noteiktos skolēnam plānotos sasniedzamos rezultātus un izglītības iestādes izstrādāto skolēnu mācību sasniegumu vērtēšanas kārtību.

18. Izglītības programmas apguvi katrā klasē apliecina liecība, kas ietver skolēna snieguma vērtējumu katrā mācību priekšmetā mācību gada noslēgumā. Skolēnu pārcelšana nākamajā klasē notiek atbilstoši normatīvajiem aktiem, kas nosaka kārtību, kādā izglītojamie tiek uzņemti vispārējās izglītības programmās un atskaitīti no tām, kā arī obligātajām prasībām šajās programmās izglītojamo pārcelšanai uz nākamo klasi.

**VII. Izglītības programmas īstenošanai nepieciešamā personāla, finanšu un materiālo līdzekļu izvērtējums un pamatojums**

19. Izglītības programmas īstenošanā izglītības iestāde ievēro normatīvo aktu prasības, kas regulē izglītības iestāžu darbību.

20. Ar izglītības programmas īstenošanu saistītās izmaksas sedz:

20.1. valsts dibinātajā izglītības iestādē – no valsts budžeta;

20.2. pašvaldības dibinātajā izglītības iestādē – no valsts un pašvaldības budžeta;

20.3. privātpersonas dibinātajā izglītības iestādē – no valsts, pašvaldības un privātā budžeta.

21. Apmaksājamo stundu skaitu mēnesī aprēķina atbilstoši izglītības iestādes vadītāja apstiprinātajam mācību priekšmetu un stundu īstenošanas plānam.

22. Pedagoga darba slodzi un darba samaksu nosaka atbilstoši normatīvajam regulējumam par pedagogu darba samaksu.

23. Izglītības iestādei apstiprinātā pedagogu darba samaksas fonda ietvaros ir tiesības atsevišķu mācību priekšmetu apguvei dalīt klasi grupās, kā arī apvienot ne vairāk kā divu viena izglītības posma klašu skolēnus atsevišķa mācību priekšmeta apguvei gan visās, gan daļā mācību stundu.